জোটের মুখে ঝাঁটার বাড়ি! না, এরাজ্যে আম আদমি ভোটে লড়ছে না। তাই ঝাড়ু ঝড়ের সম্ভাবনা এরাজ্যে নেই।  দিল্লিতে বিজেপির ইন্দ্রপতনের নজির গড়েছিল আম আদমি। এখানে 'আম আদমি'ই রায় দিল সিপিএম 'আবারও না'।
 ওয়েব ডেস্ক: জোটের মুখে ঝাঁটার বাড়ি! না, এরাজ্যে আম আদমি ভোটে লড়ছে না। তাই ঝাড়ু ঝড়ের সম্ভাবনা এরাজ্যে নেই।  দিল্লিতে বিজেপির ইন্দ্রপতনের নজির গড়েছিল আম আদমি। এখানে 'আম আদমি'ই রায় দিল সিপিএম 'আবারও না'। রাজ্যে তৃণমূল কংগ্রেসের শাসন সরাতে, বাম-কংগ্রেসের বিরল জোট ভোটে অবতীর্ণ হয়েছিল। ১৯ মে রেজাল্ট বেরোনের আগেও কনফিডেন্ট সূর্য মিশ্র সাংবাদিকদের মুখোমুখি হয়ে জানিয়েছিলেন, "২০০ আসন নিয়ে ক্ষমতায় আসবে জোট"। রেজাল্ট কিন্তু ঠিক উল্টো পথে। ২০০ প্লাস আসনে ক্ষমতায় আসতে চলেছে তৃণমূল, রেজাল্ট ইঙ্গিত দিচ্ছে এমনটাই। আর যে খবরে হৃদয় ভাঙতে চলেছে অনেক বাম সমর্থকেরই, নারায়ণগড়েই বড় ব্যবধানে হারতে চলেছেন জোটের কাণ্ডারি তথা বামেদের মুখ ডাক্তারবাবু। ৯ রাউন্ডের পর ১০,০০০ ভোটে পিছিয়ে সূর্যকান্ত মিশ্র। উল্লেখ্য, রাজ্যে প্রধান বিরোধী দলের তকমাও হারাতে চলেছে রাজ্যের একদা শাসক। এখনও পর্যন্ত যা গণনা, তাতে বাম ৩১। কংগ্রেস ৩৬। এই ভোটে নজর কেড়েছে বিজেপি। প্রায় ৭টি আসনে জয়ের পথে বিজেপি। পাহাড়ে একচেটিয়া জয় গোর্খার।  নারায়ণগড়ে 'সূর্যাস্ত'! রাজ্যে সিপিএমের থেকে আসন বেশি কংগ্রেসের, আর প্রধান বিরোধীও থাকছে না বাম!